משרד המשפטים

משרד המשפטים הוא המשרד הממשלתי האחראי מטעם ממשלת ישראל על מערכת המשפט של מדינת ישראל.

המשרד אמון על שורה ארוכה של נושאים ותחומי פעילות משפטיים ומקצועיים שונים, ובין תפקידיו העיקריים:
 ארגון מערכות בתי המשפט, בתי הדין וההוצאה לפועל
 הכנת נוסח החקיקה הממשלתית, ליווי החקיקה הפרטית ופרסום הרשומות
 ייעוץ משפטי לממשלה ולמשרדיה
 אכיפת החוק הפלילי באמצעות מערכת התביעה הכללית
 ייצוג המדינה בפני ערכאות שיפוטיות ומעיין שיפוטיות
 ביצוע חוקים ששר המשפטים ממונה על ביצועם, ובכלל זה מתן שירותים משפטיים ואסדרה בתחומים משפטיים ומקצועיים מגוונים

במשרד המשפטים נכללים, בין היתר, היחידות והמערכים הבאים: הייעוץ המשפטי לממשלה ומחלקת ייעוץ וחקיקה, פרקליטות המדינה, האגף לסיוע משפטי אזרחי, הסנגוריה הציבורית, אגף האפוטרופוס הכללי והכונס הרשמי, האגף לרישום והסדר מקרקעין, אגף שומת מקרקעין, נציבות שוויון זכויות לאנשים עם מוגבלות, הרשות לאיסור הלבנת הון ומימון טרור, הרשות למשפט טכנולוגיה ומידע, רשות הפטנטים, רשות התאגידים, נציבות תלונות הציבור על שופטים, בתי הדין השרעיים בתי הדין הדתיים הדרוזיים, מחלקת החנינות, מערכת ה"רשומות", בתי הדין לביקורת משמורת, מינהל הוועדה הציבורית לקביעת ייעודם של עיזבונות לטובת המדינה, היחידה לענייני העדות הנוצריות, המרות דת וברית הזוגיות, היחידה הממשלתית לחופש המידע, יחידת תיאום המאבק בסחר בבני אדם, יחידת הממונה על העזרה המשפטית מול המועצה הפלסטינית וכן יחידות מטה הנהלת המשרד.

המשרד אמון על אסדרה ורישוי מקצועות בתחומים משפטיים ומקצועיים שונים ובהם רואי חשבון מועצת רואי החשבון, מתווכים במקרקעין רשם המתווכים, מועצת שמאי מקרקעין, המחלקה לרישוי חוקרים פרטיים ושירותי שמירה, נוטריונים, עורכי פטנטים וטוענים שרעיים.

שר המשפטים אחראי על־פי חוק על מינהל בתי המשפט באמצעות הנהלת בתי המשפט, על מינהל בתי הדין הרבניים באמצעות הנהלת בתי הדין הרבניים, וכן על רשות האכיפה והגביה הפועלת כיחידת סמך במסגרתה פועלת מערכת ההוצאה לפועל והמרכז לגביית קנסות, אגרות והוצאות.

במסגרת תפקידו שר המשפטים כיהן גם כיו"ר ועדת השרים לענייני חקיקה וכחבר הקבינט המדיני ביטחוני.

מטה המשרד שוכן בשדרות וולפסון 2, קריית הממשלה בירושלים.

היסטוריה
שמאל|ממוזער|250px|בניין משרד המשפטים בירושלים מואר לכבוד חגיגות עשור למדינת ישראל בשנת 1958.
250px|ממוזער|שמאל|טקס השבעת שופטי בית משפט השלום ומחוזי בישראל שהתקיים בבית נשיא מדינת ישראל, בתמונה יושבים: איילת שקד שרת המשפטים, הנשיא ראובן ריבלין ונשיאת בית המשפט העליון מרים נאור, אוקטובר 2015. מינוי שופטים הוא חלק מתפקידיו של שר המשפטים באמצעות הוועדה למינוי שופטים.
ממוזער|250x250 פיקסלים|בניין מטה משרד המשפטים לשעבר ברחוב צלאח א-דין בירושלים
המשרד הוקם עם כינון הממשלה הזמנית ב־1948. השר הראשון שעמד בראשו היה פנחס רוזן, ובראשית דרכו היו בו שלושה עובדים בלבד. מטרתו הראשונה של המשרד הייתה ליצור רצף בפעילותם של מוסדות המשפט החיוניים בתקופת המעבר מהשלטון הבריטי. במיוחד התעורר צורך באיוש תפקידי שופטים בבתי המשפט, שכן השופטים הבריטים והערבים עזבו. מינוי השופטים הראשונים של בית המשפט העליון בגלגולו כבית משפט ישראלי אושר בידי הממשלה הזמנית ומועצת המדינה הזמנית ביולי אותה שנה. כן אויש ב־1948 משרד האפוטרופוס הכללי.

מטרה נוספת שעמדה לנגד עיניהם של ראשי המשרד בשנותיה הראשונות של מדינת ישראל היה גיבוש דינים ישראליים שיחליפו את מערכות הדינים העות'מאנית והמנדטורית. עם זאת, הזיקה לדין הבריטי נותקה רק ב־1980, עם חקיקתו של חוק יסודות המשפט, שביטל את סימן 46 לדבר המלך במועצה על ארץ ישראל שקבע כי מקום שלא נקבעו הוראות בחוק המקומי, יפסקו בתי המשפט לפי המשפט המקובל ודיני היושר. כמו כן, גם בימינו, יותר מ־70 שנה לאחר הקמת מדינת ישראל, עומדים בתוקפם חוקים שנחקקו בידי המחוקק המנדטורי או נסחים חדשים של חוקים כאלה (כגון פקודת הנזיקין, פקודת הראיות או פקודת העיריות). דבר החקיקה העות'מאני האחרון, המג'לה, בוטל ב־1984.

בשנת 1949 כלל המשרד שלוש מחלקות ראשיות: ייעוץ, חקיקה ופרקליטות. כן כלל המשרד את המחלקות המנהליות: רשם קרקעות, האפוטרופוס הכללי והרשם הכללי. במשרד עבדו 506 עובדים. באפריל 1949 עברו הפרקליטות והרשם הכללי לירושלים.

במהלך חודשים מרץ-מאי 2025 עברו יחידות המשרד לרחוב וולפסון 2, בקריית הממשלה בירושלים, סמוך לבניין ג'נרי 1, לבנק ישראל ולמשרד ראש הממשלה.

באפריל 2024 נודע שבמתקפת סייבר על שרתי המשרד הועתקו ממנו מסמכים רגישים רבים מאוד.

תחומי אחריות
בתוך המשרד קיימות כ־70 יחידות משנה, בתחומים מגוונים:

הייעוץ המשפטי לממשלה

היועץ המשפטי לממשלה עומד בראש התביעה הכללית ומעניק ייעוץ משפטי לממשלה על יחידותיה. בעשור הראשון של המאה ה־21 התנהל פולמוס ציבורי בסוגיית פיצול תפקידים אלה לשניים.

באמצעות מחלקת ייעוץ וחקיקה ו־6 המשנים ליועץ המשפטי לממשלה (ייעוץ, חקיקה, פלילי, אזרחי, כלכלי – פיסקלי, והסכמים בינלאומיים):
 ייעוץ משפטי לממשלה
 ייעוץ, מחקר והדרכה משפטית
 ניסוח הצעות חוק מטעם הממשלה וחקיקת משנה ועריכת הרשומות
 המחלקה למשפט עברי

פרקליטות המדינה

בין תפקידיו של היועץ המשפטי לממשלה, הוא מכהן גם כראש התביעה הכללית. כפוף לו פרקליט המדינה שהוא ראש הפרקליטות.
הפרקליטות מחולקת ללשכה ראשית ומחוזות: ירושלים, תל אביב, חיפה, צפון, מרכז ודרום. בכל הפרקליטויות, פרט למחוזות הצפון והמרכז, מחולקות הפרקליטויות לפרקליטות אזרחית ופרקליטות פלילית. במחוז תל אביב פרקליטות נוספת, למיסוי וכלכלה. כמו כן, בפרקליטות המדינה פועלת מחלקת הבג"צים, המייצגת את המדינה בעתירות לבג"ץ.

רישום, ניהול רכוש ושומה
 האפוטרופוס הכללי הממונה על הליכי חדלות פירעון והרשם לענייני ירושה.
 רשות האכיפה והגבייה
 רשות התאגידים - הרשות הוקמה ב־2006, והיא מאגדת שישה רשמים שפעלו קודם לכן כיחידות עצמאיות: רשם החברות, רשם השותפויות, רשם המשכונות, רשם העמותות, רשם ההקדשות ורשם המפלגות.
 רישום והסדר מקרקעין.
 רשות הפטנטים, המדגמים וסימני המסחר.
 ועדת העזבונות. ועדה ציבורית להקצאת כספי עזבונות.

רשויות מיוחדות
 הסניגוריה הציבורית - הסניגוריה הציבורית הוקמה ב־1996, והיא מעניקה סיוע משפטי לנאשמים שידם אינם משגת, לפי קריטריונים הקבועים בחוק.
 הרשות לאיסור הלבנת הון ומימון טרור - הרשות היא גוף מודיעין שהוקמם בשנת 2002 כדי לסייע במניעה ובחקירה של עבירות הלבנת הון ושל מימון פעילות טרור.
 הרשות להגנת הפרטיות - הרשות הוקמה בשנת 2006 במטרה לחזק את ההגנה על מידע אישי. לרשות כפופים "רשם מאגרי המידע", הפועל לפי חוק הגנת הפרטיות, "רשם הגורמים המאשרים", המפקח על גורמים המאשרים חתימה אלקטרונית ו"רשם שירותי נתוני אשראי ושירותי מידע" על עוסקים לפי חוק שירות נתוני אשראי.
המועצה הציבורית להגנת הפרטיות - לפי חוק הגנת הפרטיות, תפקיד המועצה הוא להעיר הערות לדוח השנתי של רשם מאגרי המידע, ותו לא. בפועל, המועצה מייעצת לרשם, לרשות להגנת הפרטיות ולמשרד המשפטים בתחום הגנת הפרטיות.

הסדרת עיסוק
 מועצת רואי החשבון.
 מועצת שמאי המקרקעין.
 רשם המתווכים.
 המחלקה לרישום נוטריונים.
 המחלקה לרישוי חוקרים פרטיים ושירותי שמירה. יחידה במשרד המשפטים שתפקידה לפקח ולהסדיר את רישומם, פעולתם של חוקרים פרטיים וחברות שמירה במדינת ישראל מכוח .

יחידות נוספות
 המחלקה לחקירות שוטרים. המחלקה הוקמה בשנת 1992, והיא עוסקת בחקירה ובהעמדה לדין של שוטרים ואנשי שירות הביטחון הכללי.
 נציבות שוויון זכויות לאנשים עם מוגבלות.
 נציבות תלונות הציבור על שופטים.
 נציבות תלונות הציבור על מייצגי המדינה בערכאות
היחידה הממשלתית לתיאום המאבק בגזענות
 היחידה להסכמים בינלאומיים ותביעות בינלאומיות.
 היחידה לתביעות ומיקור חוץ. יחידה שתפקידה מציאת כלים אזרחיים לחיזוק האכיפה של נושאים בעלי היבטים שלטוניים ולחיזוק שלטון החוק, התקינות השלטונית וההגנה על נכסי המדינה, וכן לפקח על תביעות המנוהלות על ידי עורכי דין המייצגים את המדינה במיקור חוץ.
האגף לסיוע משפטי. האגף מעניק סיוע משפטי בנושאים אזרחיים למי שידם אינם משגת.
אגף שומת מקרקעין.
מחלקת החנינות. תפקידה לבחון את בקשות החנינה המוגשות לנשיא המדינה, ולגבש את המלצת שר המשפטים.
 מחלקת התמיכות. מחלקה המסדירה קריטריונים לתמיכת משרדי הממשלה בעמותות ובמוסדות ציבור.
 המחלקה לזכויות אדם וקשרי חוץ.
המחלקה לרישוי נוטריונים. יחידה במשרד המשפטים שתפקידה לפקח ולהסדיר את רישומם ופעולתם של נוטריונים במדינת ישראל מכוח ..
 היחידה לתרגום כתבי אמנה.
יחידת התיאום למאבק בסחר בבני אדם.
 הוועדה לעניין הגנה משפטית והשתתפות בהוצאות משפטיות לנושאי משרה ועובדי מדינה. ועדה שדנה בבקשות לסיוע משפטי ולהחזר הוצאות משפט של נושאי משרה ועובדי מדינה שהועמדו לדין בשל מעשה או מחדל שביצעו בתחום סמכותם.
 הוועדה למניעת ניגוד עניינים של נבחרים ברשויות המקומיות.
 הוועדה לזכויות הילד. ועדה שתפקידה לבחון את מעמדם של ילדים וזכויותיהם בדין הישראלי, בהתאם לאמנת זכויות הילד.
הממונה על העזרה המשפטית. יחידה העוסקת בתיאום סוגיות משפטיות מול הרשות הפלסטינית.

שרי המשפטים לדורותיהם
שר המשפטים, כחבר הממשלה, ממונה על משרד המשפטים מבחינה מנהלית ותקציבית ומבחינה מקצועית. בתחומי אחריותו של שר המשפטים מצויים כל מערכות בתי המשפט ובתי הדין וכן משרדי ההוצאה לפועל. שר המשפטים נוהג להוציא סקירות על פעולות משרד המשפטים, בהתייחס גם לנקודת המבט של המשפט העברי.נחום רקובר "המשפט העברי בחקיקת הכנסת – המקורות היהודיים בשילובם בדיוני הכנסת ובחוקי מדינת ישראל", סקירת שרי המשפטים על פעולות משרד המשפטים, כרך ראשון, בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), עמ' 114–151, באתר דעת.

שר המשפטים ממונה על יוזמות החקיקה של משרד המשפטים והגשתן לכנסת ולוועדותיה.

שר המשפטים איננו מתערב בתיקים ספציפיים, אולם יש בידו לקבוע הנחיות הנוגעות למדיניות כללית של התביעה והפרקליטות, ולהחלטות היועץ המשפטי.

+לא ממוסגר|62x62 פיקסליםשרי המשפטים בממשלות ישראלמס'דיוקןשם
(תקופת חיים)סיעהתקופת כהונהממשלה1105x105 פיקסליםפנחס רוזן
(1887-1978)המפלגה הפרוגרסיבית14 במאי 19488 באוקטובר 1951הזמניתהראשונההשנייה2105x105 פיקסליםדב יוסף
(1899-1980)מפא"י8 באוקטובר 195125 ביוני 1952השלישית3105x105 פיקסליםחיים כהן
(1911-2002)עצמאי
לא כיהן בכנסת25 ביוני 195224 בדצמבר 1952(1)105x105 פיקסליםפנחס רוזן
(1887-1978)המפלגה הפרוגרסיבית24 בדצמבר 19522 בנובמבר 1961הרביעיתהחמישיתהשישיתהשביעיתהשמיניתהתשיעיתהמפלגה הליברלית(2)105x105 פיקסליםדב יוסף
(1899-1980)מפא"י2 בנובמבר 196112 בינואר 1966העשיריתהאחת עשרההשתים עשרההמערך הראשון
מפא"י4105x105 פיקסליםיעקב שמשון שפירא(1902-1993)12 בינואר 19661 בנובמבר 1973השלוש עשרההעבודההמערך השני
העבודההארבע עשרההחמש עשרהראש הממשלה גולדה מאיר (ממלאת מקום)1 בנובמבר 19731 בפברואר 19745105x105 פיקסליםחיים יוסף צדוק

(1913-2002)10 במרץ 197420 ביוני 1977השש עשרההשבע עשרה693x93 פיקסליםראש הממשלה
מנחם בגין

(1913-1992)הליכודחרות20 ביוני 197724 באוקטובר 1977השמונה עשרה7לא ממוסגר|100x100 פיקסליםשמואל תמיר

(1923-1987)התנועה הדמוקרטית לשינוי24 באוקטובר 19775 באוגוסט 1980התנועה הדמוקרטיתסיעת יחידלא ממוסגר|100x100 פיקסליםמשה נסים

(1935-)הליכוד
המפלגה הליברלית13 באוגוסט 198016 באפריל 19868התשע עשרההעשריםהעשרים ואחת9לא ממוסגר|100x100 פיקסליםיצחק מודעי
(1926-1998)16 באפריל 198628 ביולי 198610100x100 פיקסליםאברהם שריר

(1932-2017)30 ביולי 198622 בדצמבר 1988העשרים ושתיים11לא ממוסגר|100x100 פיקסליםדן מרידור
(1947-)הליכוד22 בדצמבר 198813 ביולי 1992העשרים ושלושהעשרים וארבע12לא ממוסגר|100x100 פיקסליםדוד ליבאי

(1934-2023)העבודה13 ביולי 199218 ביוני 1996העשרים וחמשהעשרים ושש1393x93 פיקסליםיעקב נאמן
(1939-2017)עצמאי
לא כיהן בכנסת18 ביוני 199610 באוגוסט 1996העשרים ושבע1493x93 פיקסליםצחי הנגבי

(1957-)הליכוד-גשר-צומתהליכוד4 בספטמבר 19966 ביולי 1999הליכוד1583x83 פיקסליםיוסי ביילין
(1948-)ישראל אחתהעבודה6 ביולי 19997 במרץ 2001העשרים ושמונה16100x100 פיקסליםמאיר שטרית
(1948-)הליכוד7 במרץ 200128 בפברואר 2003העשרים ותשע17101x101 פיקסליםסגן רה"מ
יוסף לפיד

(1931-2008)שינוי28 בפברואר 20034 בדצמבר 2004השלושים1888x88 פיקסליםציפי לבני
(1958-)הליכוד5 בדצמבר 20044 במאי 2006קדימה19לא ממוסגר|92x92 פיקסליםחיים רמון

(1950-)4 במאי 200622 באוגוסט 2006השלושים ואחתמאיר שטרית (ממלא מקום)23 באוגוסט 200623 בנובמבר 2006(18)88x88 פיקסליםמ"מ רה"מ
ציפי לבני

(1958-)29 בנובמבר 20067 בפברואר 20072094x94 פיקסליםדניאל פרידמן
(1936-)עצמאי

לא כיהן בכנסת7 בפברואר 200731 במרץ 2009(13)93x93 פיקסליםיעקב נאמן
(1939-2017)31 במרץ 200918 במרץ 2013השלושים ושתיים(18)88x88 פיקסליםציפי לבני
(1958-)התנועה18 במרץ 20134 בדצמבר 2014השלושים ושלושראש הממשלה בנימין נתניהו (ממלא מקום)הליכוד4 בדצמבר 20144 במרץ 201521לא ממוסגר|100x100 פיקסליםראש הממשלה
בנימין נתניהו

(1949-)25 במרץ 201514 במאי 201522לא ממוסגר|100x100 פיקסליםאיילת שקד
(1976-)הבית היהודי14 במאי 20154 ביוני 2019השלושים וארבעהימין החדש23100x100 פיקסליםאמיר אוחנה
(1976-)הליכוד5 ביוני 201917 במאי 202024לא ממוסגר|100x100 פיקסליםאבי ניסנקורן
(1967-)כחול לבןחוסן לישראל17 במאי 20201 בינואר 2021השלושים וחמשראש הממשלה החליפי בני גנץ (ממלא מקום)1 בינואר 20211 באפריל 20212596x96 פיקסליםרה"מ החליפי
בני גנץ

(1959-)28 באפריל 202113 ביוני 202126לא ממוסגר|100x100 פיקסליםסגן רה"מ
גדעון סער

(1966-)תקווה חדשה13 ביוני 202129 בדצמבר 2022השלושים ושש27100x100 פיקסליםסגן רה"מ
יריב לוין

(1969-)הליכוד29 בדצמבר 2022מכהןהשלושים ושבע

 שרים נוספים במשרד המשפטים 
דיוקן שם(תקופת חיים)סיעהיחד עם השרתקופת כהונהממשלה70px|לא ממוסגרדודי אמסלם
(1960–)הליכודיריב לוין28 במרץ 2023מכהןהשלושים ושבע

מנכ"לי משרד המשפטים לדורותיהם
המנהל הכללי של משרד המשפטים מופקד על ניהול המשרד ונושא באחריות ניהולית ומקצועית כוללת לעבודתו ולביצוע תפקידיו, בהתאם למדיניות הממשלה, ובאמצעות מנהלי הרשויות, האגפים והיחידות במשרד, תוך שמירה על עצמאותם המקצועית של בעלי התפקידים בהפעלת סמכויותיהם לפי דין. המנהל הכללי מתמנה על ידי הממשלה על־פי הצעת שר המשפטים בהתאם ל, והוא כפוף לשר המשפטים. המנהל הכללי, כדרג הניהולי הבכיר ביותר במשרד ובאמצעות מטה הנהלת המשרד, נושא באחריות הכוללת לתכנון האסטרטגי של עבודת המשרד; להכשרת ולפיתוח המשאב האנושי, תוך שימת דגש על פיתוח הדרג הניהולי והכשרת העתודה הניהולית; לפיתוח כלים לשיפור תהליכי העבודה, המינהל והשירות לציבור בכל יחידות המשרד, ובכלל זה לשיפור מערכות המידע והכלים הטכנולוגיים.

המנהל הכללי נושא באחריות לטיפוח קשרי החוץ של המשרד עם גורמים שונים, ממשלתיים ושאינם ממשלתיים, בישראל ומחוצה לה.

נוסף על תפקידיו אלה, ובשים לב לתפקידו המרכזי של משרד המשפטים כמשרד מטה של הממשלה, מוביל מנכ"ל המשרד את עבודתן של ועדות מגוונות הפועלות בממשלה ועומד בראשן, ובהן: הוועדות לבחירת מועמדים לכהונת דיינים של בית הדין לביקורת משמורת ושל בית הדין לעררים לפי ; הוועדה לאישור כשירותו של מבקר פנימי לפי . עוד משמשת המנהלת הכללית, לפי חוק, כחברת המועצה הארצית של לשכת עורכי הדין והוועדה לאישור סניגורים צבאיים לפי .

כמו כן, מכהן המנכ"ל כיו"ר ועדות בין־משרדיות שונות, ובהן: הצוות הבין־משרדי להסרת חסמים לשילובם של בני האוכלוסייה הערבית בשירות המדינה, הוועדה לאישור העסקתם של יועצים משפטיים חיצוניים במשרדי הממשלה, הוועדה לעניין הגנה משפטית והשתתפות בהוצאות משפטיות לנושאי משרה ולעובדי מדינה, הוועדה לעניין הגנה משפטית והשתתפות בהוצאות משפטיות במדינות זרות, הוועדה לעניין ההסכם בין ממשלת ישראל לבין המרכז הבהאי העולמי, ועדת המנכ"לים הקבועה לתיאום המאבק בסחר בבני־אדם, והוועדה המשפטית המשותפת לישראל ולרשות הפלסטינית. כן המנכ"ל הוא חבר הוועדה העליונה למשק לשעת חירום, ומעת לעת הוא חבר בוועדות איתור למשרות בכירות בשירות הציבורי.

נוסף על כך מכהן המנכ"ל בוועדות שמתמנות על ידי הממשלה לבחינת עניינים שונים ולהמלצה על מדיניות. בין אלה, ניתן למנות את הצוות לגיבוש תוכנית אופרטיבית לשיפור עבודת המטה ויכולות הביצוע של משרדי הממשלה ("ועדת המשילות") וועדת ההיגוי לשיפור וייעול תהליכי עשיית עסקים בישראל. נוסף על ועדות אלה שבהן מכהן מנכ"ל המשרד מכוח תפקידו ("ex officio"), משמש המנכ"ל כיו"ר מועצת רואי חשבון, וכיו"ר ועדת הרישיונות לנוטריונים הפועלות במשרד המשפטים, וכן כחבר המועצה הארצית לתכנון ובניה ומועצת מקרקעי ישראל.

מספר שם  תחילת כהונה  סיום כהונה1 יעקב שמשון שפירא 194819482 חיים כהן 194819503 יוסף קוקיה1 באוגוסט 195231 בדצמבר 19684 צבי טרלו 1 בינואר 196931 בינואר 19765 מאיר גבאי 1 בפברואר 197631 במרץ 19876 חיים קלוגמן 1 באפריל 19875 ביולי 19967 נילי ארד 7 ביולי 199620 בפברואר 20008שלמה גור 1 במרץ 200028 בפברואר 20029 אהרון אברמוביץ' 1 בדצמבר 20021 ביוני 200610 משה שילה 2 ביוני 200625 באוקטובר 200911 גיא רוטקופף 26 באוקטובר 2009 31 בינואר 201412 אמי פלמור 1 בפברואר 201411 בספטמבר 2019(מ"מ) סיגל יעקבי  11 בספטמבר 2019  27 ביוני 202113 ערן דוידי  27 ביוני 2021
  ינואר 202314איתמר דוננפלד  3 בינואר 2023 מכהן

ראו גם
 דיני פניות ציבור במשרדי מדינת ישראל בנושאים משפטיים

לקריאה נוספת
גד ברזילי, דוד נחמיאס, "היועץ המשפטי לממשלה: סמכות ואחריות". ירושלים: המכון הישראלי לדמוקרטיה 1998.
יצחק גל־נור ומנחם הופנונג, "משטר מדינת ישראל:ספר המקורות" (ירושלים: 1993).
משרד המשפטים, "משרד המשפטים בשנת ה־40 למדינת ישראל סקירה ומידע לציבור" (ירושלים: 1988)
תקציב משרד המשפטים במפתח התקציב של הסדנא לידע ציבור.

קישורים חיצוניים





 כל מנכ"לי משרד המשפטים, באתר משרד המשפטים
  משרד המשפטים כולל 30 עורכי דין, יומני כרמל אוקטובר 1950 (התחלה 4:09)

הערות שוליים

*
משפטים
ישראל
קטגוריה:קריית הממשלה